На основу члана 100. Ст 1. Закона о спорту, Управни одбор Националног Спортског Савеза Слепих и Слабовидих на својој седници одржаној ......11.2018. године доноси:

ТАКМИЧАРСКИ ПРАВИЛНИК

НАЦИОНАЛНОГ СПОРТСКОГ САВЕЗА СЛЕПИХ И СЛАБОВИДИХ

ОПШТЕ ОДРЕДБЕ

Члан 1.

Taкмичарским правилником Националног Спортског Савеза Слепих и Слабовидих (у даљем тексту Правилник) утврђују се основне одредбе систему такмичења и општих услова Државних првенстава за слепе и слабовиде у непараолимпијским спортовима (у даљем тексту НПОС) и спортским турнирима и манифестацијама у параолимпијским спортовима и дисциплинама, која се одвијају под окриљем Националног Спортског Савеза Слепих и Слабовидих (у даљем тексту: НСССС или Савез), као и права и обавезе појединаца, односно клубова, удружења и организација ( у даљем тексту:чланице Савеза ) учлањених у Савез и њихових међусобних односа везаних за спорт слепих и слабовидих и спортске активности и делатности.

Члан 2.

Сва спортска такмичења организују се у складу са спортским правилима НСССС, за дисциплину у којој се такмичење одржава, међународним правилницима одрећеног спорта и позитивним правилницима гранског савеза спорта у коме се одвија такмичење и тумачењима које донесе Такмичарска комисија НСССС.

Члан 3.

Такмичарска комисија НСССС има 3 члана. Чланове Спортске комисије бира Управни Одбор НСССС већином гласова од броја присутних чланoва.

Такмичарска комисија састаје се по потреби, а седницама комисије председава Председник Кoмисије.

Мандат чланoва кoмисије траје 4 гпдине и мoгу бити пoнoвo бирани;

Такмичарска комисија доноси одлуке већином присутних чланова;

Такмичарска комисија НСССС УТВРЋУЈЕ СЛЕДЕЋЕ:

1. Утврђује све услове за организацију свих такмичења у организацији НСССС и чланица Савеза;

2. Припрема предлог Календара такмичења;

3. Предлаже такмичарске категoрије и евентуалне промене усклађује са спортским правилима одрећеног спорта у систему Савеза а на предлоге комисија спортова у систему НСССС;

4. Предлаже евентуалне промене у систему такмичења;

5. Одлучује о руководству које спроводи такмичење;

6. Врши контролу испуњености услова за oрганизацију такмичења у складу са законом о спорту и овим правилником;

7. Даје оцену квалитета организације свих такмичења која су у календару НСССС.

8. Предлаже техничке домаћине појединих првенстава и такмичења а у сагласности са комисијама одрећених спортова.

ВРСТЕ ТАКМИЧЕЊА

Члан 4.

Спортско такмичење јесте спортска приредба која се одвија према унапред утврђеним и познатим спортским правилима или пропозицијама, која могу бити опште важећа за конкретну грану спорта или само за конкретну спортску приредбу и чији је циљ, којем сваки учесник тежи, или победа противника или постизање извесног унапред oдређеног спортског резултата.

Такмичења могу бити: Појединачна и екипна.

Појединачна и екипна такмичења су:

1. Државна првенства Србије за слепе и слабовиде у непараолимпијским и параолимпискиом спортовима у свим узрасним категоријама;

2 Лиге у оквиру НСССС као и међународни турнири и спортске интернационалне манифестације у организацији Савеза.

Члан 5.

Организацију такмичења спроводи НСССС или чланица којој се додели организација. Технички организатор и главни судија дужан је да у року од 3 дана по одржаном такмичењу достави писани извештај са свим подацима и резултатима са такмичења, Председнику такмичарске комисије и Секретару Савеза .

Пласмани свих такмичара и екипни пласман чланица, који су наступили на такмичењу објављује се на званичном интернет сајту НСССС.

Члан 6.

ТУРНИРСКА ТАКМИЧЕЊА

Турнирска такмичења или манифестације за слепе и слабовиде у непараолимпијским и параолимпијским спортовима и дисциплинама која се налазе у календару такмичења НСССС, а организује их Савез или чланице Савеза.

Организатори ових такмичења су дужни да у року од 3 дана по одржаном такмичењу, дoставе канцеларији НСССС, извештај о пласману такмичара и чланица Савеза, који ће бити објављен на интернет сајту НСССС.

Члан 7.

УО НСССС на крају сваке календарске године доноси календар такмичења са датумом и местом одржавања на предлог Такмичарске комисије а који буде објављен на сајту НСССС најкасније до 31.12 текуће године.

Члан 8.

УРЕЂЕЊЕ ТАКМИЧЕЊА

Пропозиције и организација екипних такмичења: Државна првенства у непараолиписким, параолимиском спортовима и наципналне лиге , уређују се посебним пропозицијама за свако такмичеое и правилником и пропозицијама за наципналне лиге а за конкретан спорт и манифестацију. Овај Правилник предлаже комисија за одрећени спорт НСССС а усваја УО НСССС.

Организацију такмичења спроводи Преседник и Секретар НСССС са техничким домаћином а уз сагласнос надлежних комисија и УО НСССС.

УЧЕСНИЦИ ТАКМИЧЕЊА

Члан 9.

Учесници такмичења су клубови, удружења и организације слепих и слабовидих и њихови такмичари.

Спортиста такмичар јесте спортиста аматер и професионални спортиста који учествује на спортском такмичењу, као члан чланице Савеза, у складу са овим правилником, Статутом НСССС и Законом о спорту.

Чланице Савеза морају бити регистроване у Агенцији за привредне регистре Републике Србије у складу са Законом о спорту и Законом о удружењима.

ПРАВО УЧЕШЋА НА ТАКМИЧЕЊИМА

Члан. 10.

Право учешћа на Првенствима Србије имају такмичари и такмичарке који су уредно регистровани у НСССС, у складу са Регистрационим правилником НСССС, уз услов да имају држављанство Србије, и да не наступају за репрезентацију друге земље (нације), имају периодични лекарски преглед који није старији од 6 месеци, односно потврду о посебном здравственом прегледу који није старији од 6 месеци за такмичаре млађе од 16 гпдина и потврду о извршеном посебном здравственом прегледу за такмичаре који наступају у старијим узрасним кaтегпријама.

Право учешћа на турнирским такмичењима имају такмичари и такмичарке који су уредно регистрпвани у НСССС у складу са Регистрационим правилником НСССС, који имају потврду о периодичном здравственом прегледу који није старији од 6 месеци, однпсно потврду о посебном здравственом прегледу који није старији од 6 месеци за такмичаре млађе од 16 година или потврду о извршеном посебном здравственом прегледу за такмичаре који наступају у старијим узрасним

категоријама. На овим такмичењима право наступа имају и такмичари страних клубова и организација, а њихова идентификација се регулише пропозицијама такмичења (такмичарска књижица, одобрење њиховог

Савеза, путна исправа, уверење о утврђеној општој здравственој способности за обављање спортских активности и уверење о утврђеној посебној здравственој способности).

Право наступа имају само такмичари и Чланице Савеза које благовремено, у предвићеним роковима у распису манифестације или првенства пријаве на прописаном обрасцу своје учешће.

Неблаговремена и непрописна пријава сматраће се неважећом и таквим чланицама или такмичарима неће бити дозвољено учешће.

Свака чланица Савеза може пријавити свог члана-такмичара или екипу безообзира што у свом називу има назив неког од спортова.

ПЛАСМАН ТАКМИЧАРА

Члан 11.

Пласман такмичара и екипа утврћује се на основу правилника о одрећеном спорту, правилника о државном првенству, турниру или лиги а који буде достављен свим учесницима.

Општи правилници о спортовима слепих и слабовидих морају бити постављени на сајт НСССС.

Правилник одрећеног првенства поставља се најкасније седам дана пре почетка првенства на сајт Савеза као и распис и формулар за пријаву. Иста документа се шаљу на мејл адресе чланицама Савеза а постављањем на сајт Савеза, канцеларија Савеза је обавестила све чланице о наредном првенству, турниру или манифестацији.

У правиулнику мора бити одрећен критеријум за одрећивање пласмана и наградама које додељује организатор.

Члан 12.

У категоријама са 1 или 2 такмичара додељују се само дипломе.

Члан 13.

Такмичари на наступ долазе са лиценцираним тренером клуба уколико га имају и уколико је извршена пријава на начин предвићен овим правилником и правилником о пропозицијама тамичења.

Такмичари су дужни да на такмичења долазе у прописаној спортској опреми за то такмичење као и да имају потребне спортске реквизите предвићене расписом и правилником првенства, такмичења.

Члан 14.

Такмичари не смеју:

Давати било какве коментаре или критиковати судијске одлуке, и исправљати судијске одлуке.

Упућивати непристојне гестове судијама, службеним лицима, или публици.

Ударати, склањати или ломити рекламне панеле.

Забрањено је вршење било којих радњи које омаловажавају противника, судије, службена лица, противничког тренера, свог такмичара, публику.

Забрањени су:

Било какви коментари или критика судијских одлука, захтеви судијама за исправком одлука, било какви увредљиви, погрдни гестови и речи упућени судијама, службеним лицима или гледалишту, ударање, шутирање рекламних панела или било ког дела опреме, било какав гест или вербално изражавање којим се показује непоштовање према противнику, судијама, службеним лицима, противничком тренеру, према сопственом такмичару и слични облици непримереног понашања.

Члан 15.

Уколико било који тренер прекрши ова правила, забраниће му се даље учешће на такмичењу и неће му бити дозвољен улазак у такмичарску зону. Тренер ће морати да оде у простор предвиђен за гледалиште.

Руководилац такмичења, делегат, руководилац суђења или судија у обавези су да пријаве свако непоштовање овог правилника од стране свих учесника и да исто унесу у извештај који достављају канцеларији Савеза а на основу чега се може покренути дисциплински поступак на основу Дисциплинског правилника НСССС.

ПРОПОЗИЦИЈЕ ТАКМИЧЕЊА

Члан 16.

Пропозиције за све врсте такмичења у НСССС обавезно садрже следеће податке:

1. Назив такмичења;

2. Назив техничког организатора такмичеоа а уколико га има;

3. Име и презиме руководиоца такмичења;

4. Ко има право наступа, дисциплине или врста такмичења као и рокове и начин пријаве такмичара;

5. Датум одржавања такмичења;

6. Место одржавања такмичења,

7. Систем такмичења

8. Време почетка такмичења и званичног отварања;

9. Награде и признања појединцима и екипама као и пропозије за одрећивања пласмана, врсту и износ такси и начине уплата уколико их има;

10. Начин подношења жалби и остали подаци значајни за одржавање такмичења.

На крају текста обавезно се наводи:

Такмичење се одржава према одредбама Закона о спорту, Такмичарског правилника НСССС и осталих нормативних актата НСССС.

Члан 17.

Сва такмичења одржавају се у складу са следећим нормативним актима:

1. Законом о спорту Републике Србије, (Службени гласник РС, бр. 10/2016 од 08.02. 2016. године);

2. Правилником о утврђивању здравствене способности спортиста за обављање спортских активности и учествовање на спортским такмичењима ("Службени гласник РС", бр. 15/2012) и други подзаконски акти у области спорта;

3. Статутом НСССС;

4. Регистрационим правилником НСССС;

5. Такмичарски правилник НСССС;

6. Правилником о систему такмичења одрећеног спорта и осталаим нормативним актима НСССС;

7. По пропозицијама одрећеног спорта за то такмичење;

8. Остали позитивни прописи Републике Србије.

КАЛЕНДАР ТАКМИЧЕЊА

Члан 18.

За такмичења у НСССС комисије сваког спорта дају предлог Такмичарској комисији о предложеном термину и месту одржавања и домаћину првенства.

Такмичарска комисија даје предлог УО НСССС за усвајање календара такмичења за наредну годину најкасније до 20 Новембра текуће године.

УО НСССС доноси одлуку о календару такмичења најкасније до 10.12 текуће године и исти поставља на сајт Савеза најкасније до 31.12 текуће године.

Члан 19.

Календар такмичења утврђује се посебно за сваку календарску годину.

Члан 20.

Промене у календару такмичења о времену и месту одржавања могуће су само уз сагласност такмичарске комисије и УО НСССС а најкасније 15 дана пре заказаног првенства.

ОРГАНИЗАТОРИ ПРВЕНСТВА

Члан 21.

Организатор свих такмичења је Такмичарска комисија и Управни Одбор НСССС а техничког домаћина уколко је то потребно бира УО НСССС на предлог Такмичарске Комисије.

Члан 22.

Првостепени орган за спровођење такмичења је Такмичарска комисија.

Члан 23.

Првостепени орган и Секретар Савеза прикупљају извештај од одговорних лица, судија и техничког домаћина о одржаном првенству и пласману и старају се да он буде јаван и постављен на сајт Савеза.

ОБАВЕЗЕ ТЕХНИЧКОГ ДОМАЋИНА И ОРГАНИЗАТОРА ПРВЕНСТВА СРБИЈЕ

Члан 24.

Организатор такмичења обавезан је да испуни услове прописане Закпном о спорту, односно да:

1) Осигура несметано и безбедно одржавање такмичења;

2) Предузме мере које омогућавају предупређење ризика настанка штете за спортисте, гледаоце и друге учеснике спортске приредбе и трећа лица (упозорења, истицање забрана, давање обавештења и упутстава и сл.), као и мере којима се на повећане ризике утиче (безбедност спортског објекта, исправност и адекватност инсталиране и друге опреме, обезбеђење хитне медицинске помоћи, одвијање манифестације у складу са пропозицијама и др.);

3) Предузме потребне безбедносне мере за спречавање насиља и недоличног понашања на такмичењу, у складу са законом и спортским правилима;

4) Предузме потребне мере за спречавање допинга на такмичењу, у складу са законом и спортским правилима;

5) Предузме потребне мере заштите природе и животне средине, односно мере којима ће се предупредити, смањити и отклонити евентуални неповољни утицаји на природне вредности и животну средину;

6) Пријави одржавање такмичења у складу са прописима којима се уређује јавно окупљање грађана.

Члан 25.

Уколико је манифестација, такмичење или првенство проглашено од УО НСССС као ризично или манифестацијом високог ризика а има технички домаћин, у том случају Савез са техничким домаћином потписује уговор.

Уговор мора да садржи које позитивне акте приликом припреме и организације технички домаћин мора да испоштује и ко плаћа евентуалне казне од органа Републике Србије или међународних институција.

Члан 26.

Савез или уколико постоји технички организатор горе наведених такмичења је у обавези да обезбеди следеће услове за несметано одржавање такмичења:

- Да обезбеди одговарајућу салу или дворану за такмичаре и публику и одржавање такмичења, са основним физичко-техничким условима за одржавање такмичења.

- Одговарајуће природно и вештачко осветљење сале и простора који се користи за такмичење;

- Проветреност и циркулацију ваздуха у сали.

- Одговарајуће грејање сале.

- Сала мора бити загрејана на одређену температуру предвиђену у закону о спорту и организацији спортских манифестација у халама и салама;

- Сале морају да поседују санитарне чворове и свлачионице за екипе.

- Физичка одвојеност борилишта од гледалишта мора бити минимум 2м и то - стабилном оградом или рекламним паноима.

- Обезбедити ручне семафоре за свако борилиште по један као и пунолетне особе за рад на такмичењима на којима је то неопходно;

- Обезбедити адекватно озвучење уколико буде потребмно;

- Обезбедити столице, записнички сто, сто и столица за судије;

- Обезбедити сву неопходну спортску опрему и спортске реквизите за нормално одржавање такмичења. Да на видном месту истакне заставу Републике Србије и на Државним првенствима обезбеди интонирање химне Републике Србије

- Да изврши пријаву одржавања скупа у надлежној полицијској станици;

- Уколико буде потребно организовати редарску службу, тако да иста може на време да реагује на евентуалне инциденте како на борилишту, тако и у гледалишту по закону о спречавању насиља и недоличног понашања на спортским приредбама ("Сл. гласник РС", бр.67/2003, 101/2005 - др. закон, 90/2007, 72/2009 - др. закини 111/2009);

- Ангажовати лекара односно медицинску службу у складу са потребама;

- Обезбедити медаље и дипломе за све освајаче медаља.

- Обезбедити најповољнији смештај са пристојним ценама и адекватном услугом а трошкове пута и трошкове смештаја плаћа Савез или чланице што је назначено у распису првенства, турнира или манифестације а у складу са прописима и позитивним актима НСССС;

- Обезбеде несметан приступ свим учесницима првенства, турнира или манифестације;

- Да се Секретару Савеза достави извештај са такмичења са целокупним резултатима и фотографијама;

- Да испуни друге евентуалне услове у складу са Законом и подзаконским актима.

Члан 27.

Пре почетка такмичења председник такмичарске комисије, руководилац такмичења, Секретар Савеза или кога одреди Такмичарска комисија и Управни Одбор НСССС, је обавезан да утврди да ли су сви прописани услови испуњени и да ли се такмичење може одржати. Уколико утврди да нису испуњени сви услови има право да такмичење одложи и сви трошкови чланица Савеза падају на терет организатора такмичења или техничког домаћина у зависности ко је направио пропуст у организацији а о томе одлучују у року од 15 дана Такмичарска комисија у првом степену а Управни Одбор НСССС у другом степени, чија је одлука и коначна.

Да би се избегли сви спорови потребно је да организатор изврши консултације о свим питањима са председником такмичарске комисије, председником комисије одрећеног спорта, Секретаром и Председником НСССС.

Члан 28.

Чланицама Савеза се препоручује да своје такмичаре осигурају код одговарајуће организације за случај повреде на такмичењу.

ПРЕЛАЗНЕ И ЗАВРШНЕ ОДРЕДБЕ

Члан 29

НСССС је надлежан за спорт слепих и слабовидих у Републици србији и то за:Голбал, шах, атлетику, пливање, куглање, фуцал пет на пет, џудо.

Сваки од наведених спортова има свој правилник о систему такмичења и примењује се као и остали позитивни акти Савеза.

Титуле и катрегорије такмичара се преносе само с остварене у редовним надлежним гранским Савезима и њиховим такмичењима.

Члан 30

Овај Правилник ступа на снагу осмог дана од дана објављивања на огласној табли и сајту НСССС

Председник НСССС

Петар Врањковић